Diari Oficial de la Generalitat Valenciana


Sumari del DOGV 6934, del 02-01-2013 (2012/11829)

RESOLUCIÓ de 9 de juliol de 2012, de la Direcció General d'Energia, per la qual s'atorga a Red Eléctrica de España, SAU l'autorització administrativa per a la construcció de la nova línia aèria de transport secundari d'energia elèctrica a 220 kV, doble circuit, ST la Vall d'Uixó-ST Moncofa, en els termes municipals de la Vall d'Uixó, Xilxes i Nules, s'aprova el projecte tècnic d'execució i se'n declara, en concret, la utilitat pública. Expedient número ATLINE/2011/4/12.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6934

Data del DOGV
:   02-01-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/11116


Data del document
:   09-07-2012

Organisme emissor
:   Conselleria d'Economia, Indústria i Comerç

Tipus de document
:   Resolució

Descriptors 

:   * empresa privada

RESOLUCIÓ de 9 de juliol de 2012, de la Direcció General d'Energia, per la qual s'atorga a Red Eléctrica de España, SAU l'autorització administrativa per a la construcció de la nova línia aèria de transport secundari d'energia elèctrica a 220 kV, doble circuit, ST la Vall d'Uixó-ST Moncofa, en els termes municipals de la Vall d'Uixó, Xilxes i Nules, s'aprova el projecte tècnic d'execució i se'n declara, en concret, la utilitat pública. Expedient número ATLINE/2011/4/12. [2012/11668]  
Vist l'escrit presentat per Red Eléctrica de España, SAU, domiciliada a l'efecte de notificacions a 48011 Erandio (Biscaia), c/ Ribera de Axpe, núm. 5, en data 4 de gener de 2011, davant del Servici Territorial d'Energia de Castelló, en el qual sol·licita que se li concedisca l'autorització administrativa per a la construcció de la nova línia aèria de transport secundari d'energia elèctrica a 220 kV, doble circuit, entre la ST la Vall d'Uixó-ST Moncofa, en els termes municipals de la Vall d'Uixó, Xilxes i Nules, província de Castelló, s'aprove el projecte tècnic d'execució i se'n declare, en concret, la utilitat pública. (ATLINE/2011/4/12).  
Al mencionat escrit s'adjunta el projecte tècnic de l'esmentada instal·lació, firmat per un tècnic competent.  
Vist que, d'acord amb el que establixen l'article 36.3 de la Llei 54/1997, de 27 de novembre, del Sector Elèctric, i el Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, esta Direcció General d'Energia va sol·licitar a la Direcció General de Política Energètica i Mines del Ministeri d'Indústria, Turisme i Comerç, un informe a fi de consignar les possibles afeccions de la projectada instal·lació als plans de desenrotllament de la xarxa, a la gestió tècnica del sistema i al règim econòmic regulat en la vigent normativa elèctrica.   
  
A este efecte, amb data 13 de maig de 2011 consta un informe per mitjà del qual s'indica que vist el document de planificació dels sectors d'electricitat i gas 2008-2016, aprovat per Acord del Consell de Ministres, de data 30 de maig de 2008, s'emet un informe favorable als efectes previstos en l'article 36.3 de la Llei 54/1997, del Sector Elèctric, i en l'article 114 del Reial Decret 1.955/2000, respecte a la instal·lació sol·licitada.  
Vist que es va realitzar la informació pública de la mencionada sol·licitud en el Diari Oficial de la Comunitat Valenciana del dia 6 de maig de 2011; en el Butlletí Oficial de la Província de Castelló de 7 de maig de 2011; en el diari Levante El Mercantil Valenciano de data 9 de maig de 2011, i en el tauler d'anuncis dels ajuntaments de la Vall d'Uixó, Xilxes i Nules, municipis afectats pel projecte, als efectes previstos en l'article 9 de l'esmentat Decret 88/2005, de 29 d'abril; en l'article 144 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia; en l'article 9 del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació Ambiental; en el Decret 162/1990, de 15 d'octubre, pel qual s'aprova el Reglament d'Impacte Ambiental, modificat pel Decret 32/2006, de 10 de març, i en el Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana.  
  
D'acord amb la documentació que hi ha en l'expedient, no s'han presentat al·legacions a la instal·lació projectada.  
Vist que de conformitat amb el que preveu l'article 9 del Reial Decret Legislatiu 1/2008, d'11 de gener, s'ha procedit a emetre consulta a les administracions públiques afectades per a la definició de l'amplitud i del nivell de detall de l'estudi d'impacte ambiental.  
  
Vist que de conformitat amb el mencionat Decret 88/2005 es va traslladar als ajuntaments de la Vall d'Uixó, Xilxes i Nules la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixa entitat, als efectes que hi prestaren la seua conformitat o oposició, i simultàniament es va traslladar als indicats ajuntaments, d'acord amb l'article 75 de la Llei 16/2003, de 17 de desembre, i amb l'article 72 de la Llei 16/2008, de 22 de desembre, ambdós de Mesures Fiscals, de Gestió Administrativa i Financera i d'Organització de la Generalitat, la sol·licitud d'informe sobre l'adaptació del projecte al planejament urbanístic que siga aplicable.  
- L'Ajuntament de la Vall d'Uixó manifesta que la instal·lació projectada no interferix en el Pla General d'Ordenació Urbana vigent i en el planejament de desenrotllament d'este.  
- L'Ajuntament de Xilxes emet informe favorable a la instal·lació projectada.  
- L'Ajuntament de Nules manifesta que la instal·lació projectada transcorre per sòl no urbanitzable comú i es requerix, per a la seua execució, l'obtenció de llicència d'obres prèvia, així com la reposició dels béns del domini públic.  
Els informes presentats es van traslladar a l'empresa sol·licitant, que va manifestar-hi la seua conformitat.   
Vist que d'acord amb el que establix el Decret 88/2005, de 29 d'abril, es va remetre separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi de que emeteren, si corresponia, els oportuns condicionats, concretament als següents:  
- Confederació Hidrogràfica del Xúquer, emet un informe favorable a la instal·lació projectada amb les condicions particulars i generals que en l'esmentat informe es contenen.  
- Telefónica de España, SAU, manifesta la seua conformitat amb l'execució dels treballs, amb els condicionats genèrics que es contenen en l'informe emés.  
- Vies pecuàries de la Conselleria de Medi Ambient, Aigua, Urbanisme i Habitatge no compareix a pesar de la reiteració efectuada.  
- Iberdrola Distribución Eléctrica, SAU, manifesta la seua conformitat amb la instal·lació d'acord amb allò que s'ha disposat en el projecte i atenent la reglamentació vigent.  
- Servici Territorial de Carreteres de Castelló de la Conselleria d'Infraestructures i Transport, se li reitera la petició d'informe respecte de l'encreuament amb la CV-230, sense s'hi hagen presentat observacions.  
- Administrador d'Infraestructures Ferroviàries (ADIF), emet informe favorable a la instal·lació projectada, amb els condicionants que es contenen en l'informe emés.  
- Gas Natural SDG, SA, informa respecte de les possibles xarxes de distribució de gas, així com dels condicionants d'execució d'obres pròximes a xarxes de distribució de gas.  
- Unitat de Carreteres a Castelló del Ministeri de Foment, després d'emetre informe desfavorable sobre la instal·lació projectada, ja que el traçat de la nova línia no complix el que establixen les condicions per a l'atorgament d'autoritzacions per a línies aèries de conformitat amb el Reglament de Carreteres, es va traslladar a l'empresa sol·licitant l'informe emés, i se'n va procedir a l'aclariment; resultat d'això, la Unitat de Carreteres del Ministeri de Foment emet informe favorable a la instal·lació projectada.   
Traslladats els informes contestats a l'empresa sol·licitant, esta hi manifesta la seua conformitat.   
Vist que el Servici Territorial d'Energia de Castelló ha emés informe favorable sobre la instal·lació sol·licitada.  
Atés que amb data 13 de febrer de 2012 el director general d'Avaluació Ambiental i Territorial de la Conselleria d'Infraestructures, Territori i Medi Ambient va dictar declaració d'impacte ambiental que estima acceptable, als efectes ambientals únicament, i sense perjuí de l'obtenció prèvia de les autoritzacions sectorials que hi siguen aplicables, el projecte d'execució de la línia de transport d'energia elèctrica a 220 kV, doble circuit, ST la Vall d'Uixó-ST Moncofa, promogut per Red Eléctrica de España, SAU, en els termes municipals de la Vall d'Uixó, Xilxes i Nules, província de Castelló, sempre que este es desenrotlle amb les previsions del projecte, l'estudi d'impacte ambiental i la resta de documentació que hi ha en l'expedient, i amb els condicionants que es recullen en la part dispositiva d'esta resolució.   
Vist que el projecte presentat compta entre la seua documentació amb els plans pertinents a escala adequada, està suficientment detallat i conté una relació concreta i individualitzada dels béns i drets afectats.  
Atés que la sol·licitud i la documentació adjunta reunix una definició i concreció de les característiques tècniques que garantixen una seguretat més gran i una millor funcionalitat de la instal·lació projectada, i són estos els paràmetres que condicionen i obliguen principalment a adoptar l'establiment de la instal·lació elèctrica, amb independència de les afeccions que puguen representar a tercers, i això sense perjuí d'indemnitzar-les adequadament.  
Atés que d'acord amb la sol·licitud i el projecte presentats la construcció de la instal·lació sol·licitada està motivada per la necessitat d'atendre les necessitats actuals i de futur de demanda elèctrica d'esta zona geogràfica, així com disposar de les infraestructures elèctriques necessàries que puguen garantir els subministraments sol·licitats.  
  
Atés que és aplicable el que disposen els articles 73, 74 i 75 de la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana.  
  
Atés que esta instal·lació està ubicada íntegrament en territori de la Comunitat Valenciana, i no està enquadrada dins de les previstes en l'article 3.2.a) de la Llei 54/1997, de 27 de novembre, del Sector Elèctric, que corresponen a l'Administració general de l'Estat, la competent per a la seua tramitació i autorització és la Generalitat Valenciana.  
Atés que la sol·licitud ha complit els tràmits establits en la Llei 54/1997, de 27 de novembre, i en el Reial Decret 1.955/2000, d'1 de desembre, així com en el Decret 88/2005, de 29 d'abril.  
Atés que esta direcció general és competent per a la resolució del present expedient, d'acord amb el que disposa l'article 17 del Decret 97/2011, de 26 d'agost, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Indústria i Comerç, en la redacció que en fa el Decret 122/2011, de 16 de setembre.  
Esta Direcció General d'Energia resol:  
  
Primer  
Atorgar a Red Eléctrica de España, SAU, l'autorització administrativa per a la construcció de la nova línia aèria de transport secundari d'energia elèctrica a 220 kV, doble circuit, ST la Vall d'Uixó-ST Moncofa, en els termes municipals de la Vall d'Uixó, Xilxes i Nules, província de Castelló, les característiques tècniques principals de la qual són les següents:  
  
· Origen de la línia: subestació ST la Vall d'Uixó.  
· Fi de la línia: subestació ST Moncofa.  
· Tensió nominal: 220 kV (categoria especial).  
· Freqüència: 50 Hz.  
· Tipologia constructiva: aèria.  
· Nombre de circuits: dos.  
· Nombre de conductors per fase: dos.  
· Conductors: d'alumini - acer, tipus CÒNDOR AW, de secció total 454,2 mm².  
· Potència màxima de transport: 894 MVA per circuit.  
· Cables de terra: en tota la seua longitud porta dos cables de terra de fibra òptica OPGW-25/48 de 17,5 mm de diàmetre.  
· Aïllament: cadena d'aïlladors de compòsit (tant suspensió com amarratge).  
· Suports: en total 25, segons la distribució de la taula següent, tipus metàl·lics de perfils angulars de costats iguals galvanitzats en calent i acer S275JR i S355J0/S355J2G3, organitzats en forma de gelosia doble. Forma troncopiramidal des de la base al braç inferior, així com des d'este fins al superior, i dos castellets en la part superior per als cables a terra. Els suports 4 i 5 (per a encreuament amb la línia de 400 kV ST l'Eliana-ST la Plana II, titularitat de Red Eléctrica de España, SAU) seran de tipus pòrtic, formats per tres fustos de suports tipus HAYA 1200 amb bigues de 16 metres de longitud  
· Longitud total: 6.834 m.   
· Longituds parcials:  
  
  
Llegenda: (1) la Vall d'Uixó (2) Xilxes (3) Nules.  
  
· Pressupost total: tres milions huit-cents huitanta-cinc mil tres-cents dos euros amb setanta-cinc cèntims d'euro (3.885.302,75 €).  
  
  
Segon  
Aprovar el projecte d'execució, firmat per un tècnic competent, per a la construcció de la instal·lació esmentada en el punt primer d'esta resolució.  
Esta autorització i l'aprovació de projecte queden sotmeses a les condicions següents:  
a) D'acord amb el títol VI de la Llei 54/1997, de 27 de novembre, l'atorgament es fa sense perjudici de les concessions i autoritzacions que calguen, d'acord amb altres disposicions que resulten aplicables i, en especial, les relatives a l'ordenació de territori i al medi ambient.  
  
b) Les instal·lacions hauran d'executar-se segons el projecte aprovat, i en tot cas hauran de complir les prescripcions tècniques establides en el Reial Decret 223/2008, de 15 de febrer, pel qual s'aprova el Reglament sobre Condicions Tècniques i Garanties de Seguretat en Línies Elèctriques d'Alta Tensió i les seues instruccions tècniques complementàries ITC-LAT 01 a 09. En cas que calga introduir modificacions respecte de la documentació presentada, el titular d'esta autorització haurà de sol·licitar-ne a esta Direcció General la corresponent aprovació.  
  
c) El termini d'execució de l'obra serà de sis mesos a comptar des de l'endemà del dia en què s'obtinga la disponibilitat legal per a procedir a l'ocupació material de tots els terrenys necessaris per a l'execució de les instal·lacions. No obstant això, amb anterioritat a la finalització del dit termini, Red Eléctrica de España, SAU podrà sol·licitar-ne una ampliació per mitjà de sol·licitud motivada davant d'este òrgan directiu.   
d) El titular donarà compte de l'acabament de les obres al Servici Territorial d'Energia de Castelló, als efectes de la sol·licitud d'autorització d'explotació, a la qual s'haurà d'adjuntar un certificat de direcció i final d'obra subscrit per un tècnic facultatiu competent, que acreditarà que està d'acord amb els reglaments tècnics en la matèria, d'acord amb el que s'establix en la normativa vigent per als projectes d'instal·lacions elèctriques i, igualment, respecte a l'autorització administrativa i el projecte d'execució aprovat.  
e) L'Administració deixarà sense efecte esta resolució en qualsevol moment en què observe l'incompliment de les condicions que s'hi imposen.  
f) Les d'orde mediambiental establides en la declaració d'impacte ambiental, de 13 de febrer de 2012, del director general d'Avaluació Ambiental i Territorial de la Conselleria d'Infraestructures, Territori i Medi Ambient següents:  
1. L'accés al suport 10 des del camí pròxim es farà aprofitant la cota del terreny i s'evitarà, d'esta manera, la realització de pistes amb pendents elevades que requerisquen talussos i rebaixos.  
2. La neteja de vegetació davall de la línia, en l'entorn dels suports 9 a 11, es realitzarà aplicant les prescripcions del Decret 150/2010, de 24 de setembre.  
3. Per a reduir el risc d'incendis, en els trams en què la línia circula pròxima a terreny forestal, hauran d'adoptar-se durant les obres i els treballs de manteniment les prescripcions del Decret 7/2004, de 23 de gener, en el qual s'aprova el plec general de normes de seguretat en prevenció d'incendis forestals.  
4. D'acord amb l'informe emés pel Servici de Gestió d'Espais Naturals:  
a. Durant les obres hauran de prendre's les precaucions necessàries per a evitar la destrucció de la coberta vegetal, i s'haurà de procedir a la terminació de les obres, a la restauració del terreny i de la coberta vegetal.  
b. Es dotarà a la línia de dispositius encaminats a impedir la col·lisió o electrocució d'aus.  
c. Atés que circula parcialment per terrenys naturals i seminaturals de Castelló, en els quals hi poden haver tolls temporals i altres punts d'aigua no permanent, coves i avencs (estiguen o no catalogats), o altres elements de particular interés per a la conservació de la biodiversitat, ha d'evitar-se qualsevol afecció directa o indirecta sobre els dits enclavaments singulars.  
5. Amb relació a l'afecció sobre vies pecuàries, caldrà ajustar-se a la instrucció de 13 de gener de 2012, de la Direcció General de Gestió del Medi Natural.  
6. Les obres s'adaptaran a l'informe que haja emés la Direcció General de Gestió del Medi Cultural, atenent el resultat de la prospecció realitzada. En tot cas, l'aparició de jaciments arqueològics o paleontològics determinarà l'obligació de suspendre els treballs, delimitar el perímetre d'afecció i enviat la notificació immediatament a l'òrgan competent.  
7. Es procedirà a la correcta gestió dels residus generats. En este sentit, queda totalment prohibida la crema de matèria vegetal (tant vegetació ruderal com cultius afectats).  
8. Es restauraran a les seues condicions inicials les àrees que hagen resultat alterades per les obres. En particular, qualsevol infraestructura de reg que resulte afectada per les obres serà restaurada com més prompte millor.  
9. Les accions incloses en el Programa de Vigilància Ambiental hauran de documentar-se, als efectes d'acreditar l'adopció i l'execució de les mesures preventives i correctores proposades i la comprovació de la seua eficàcia.  
10. Qualsevol modificació o ampliació del projecte presentat haurà de ser comunicada a l'òrgan ambiental competent, que establirà, si és procedent, l'aplicació de noves mesures correctores.  
  
Tercer  
Declarar, en concret, la utilitat pública per a l'establiment de la línia elèctrica autoritzada en el punt primer d'esta resolució, la qual cosa porta implícita la necessitat d'ocupació dels béns i drets afectats i n'implica la urgent ocupació, als efectes de l'article 52 de la Llei d'Expropiació Forçosa, que es concreta en una afecció a les finques particulars incloses en la relació de l'annex I, amb l'abast i els efectes previstos en l'article 56 de la Llei 54/1997, de 27 de novembre, i els articles 157.1, 158, 159, 160 i 162.3 del Reial Decret 1.955/2000, d'1 de desembre.  
  
  
Quart  
Publicar i notificar esta resolució, d'acord amb el que establix l'article 10 del Decret 88/2005, de 29 d'abril, i informar que la publicació d'esta es farà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, de notificació de la present resolució als titulars desconeguts o amb domicili ignorat o a aquells en què, tot i haver-se intentat la notificació, no s'haguera pogut efectuar.  
  
Contra esta resolució, que no posa fi a la via administrativa, podrà interposar-se recurs d'alçada davant del secretari autonòmic d'Economia, Indústria i Comerç en el termini d'un mes, comptat des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 9 de juliol de 2012.- El director general d'Energia: Antonio Cejalvo Lapeña.Annex I  
  
Relació de béns i drets afectats del projecte: Línia de transport d'energia elèctrica DC 220 kV, ST la Vall d'Uixó-ST Moncofa   
Termes municipals de la Vall d'Uixó, Xilxes, Nules, província de Castelló  
  
  
  
  
  
  
  
  
  
1Les finques amb valor nul significa que només tenen afecció per servitud discontínua (desviació per vent) i/o per ocupació temporal   
  
\* \* \* \* \* \* \* \* \*  
  
Anexo I  
  
Relación de bienes y derechos afectados del proyecto: línea de transporte de energía eléctrica DC 220 kV, ST Vall d'Uixó-ST Moncofar.   
Términos municipales de La Vall d'Uixó, Xilxes, Nules, provincia de Castellón.  
  
  
  
  
  
  
  
  
  
  
  
1Las fincas con valor nulo significa que solo tienen afección por servidumbre discontinua (desviación por viento) y/o por ocupación temporal